แรงซื้อกลับ “ต่างชาติ” ดัน SET ปิดบวก 11 จุด จับตาพรุ่งนี้วิ่งต่อ
แรงซื้อกลับ "ต่างชาติ" ดัน SET ปิดบวก 11 จุด จับตาพรุ่งนี้วิ่งต่อ รับแรงหนุนเชิงจิตวิทยาจากการทำ Window Dressing ก่อนปิดงบครึ่งปีแรก ให้แนวรับ 1,560 จุด และแนวต้าน 1,590 จุด
แรงซื้อกลับ "ต่างชาติ" ดัน SET ปิดบวก 11 จุด จับตาพรุ่งนี้วิ่งต่อ รับแรงหนุนเชิงจิตวิทยาจากการทำ Window Dressing ก่อนปิดงบครึ่งปีแรก ให้แนวรับ 1,560 จุด และแนวต้าน 1,590 จุด
27 มิ.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้รีบาวด์ทางเทคนิค เป็นไปตามทิศทางตลาดต่างประเทศ หลังซึมซับปัจจัยลบไปมากพอสมควรแล้ว และช่วงต้นสัปดาห์นี้ก็ยังไม่มีปัจจัยใหม่เข้ามา ขณะที่ราคาน้ำมันดิบในตลาดโลกอ่อนตัวลง รวมถึงอัตราผลตอบแทนพันธบัตรรัฐบาลสหรัฐ (Bond Yield) ปรับตัวลงต่ำสุดในรอบ 2 สัปดาห์ ทำให้มีเม็ดเงินไหลเข้ามาในสินทรัพย์เสี่ยง
สำหรับแนวโน้มการลงทุนวันพรุ่งนี้ คาดว่า ตลาดฯ น่าจะแกว่งตัวในกรอบ โดยอาจได้รับแรงหนุนเชิงจิตวิทยาจากการทำ Window Dressing ก่อนปิดงบครึ่งปีแรก ให้แนวรับ 1,560 จุด และแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,680.24 ล้านบาท ปิดที่ 156.50 บาท เพิ่มขึ้น 3.00 บาท
BANPU มูลค่าการซื้อขาย 2,401.36 ล้านบาท ปิดที่ 12.50 บาท เพิ่มขึ้น 0.30 บาท
KBANK มูลค่าการซื้อขาย 2,120.12 ล้านบาท ปิดที่ 150.00 บาท เพิ่มขึ้น 2.00 บาท
PTT มูลค่าการซื้อขาย 2,034.87 ล้านบาท ปิดที่ 34.00 บาท เพิ่มขึ้น 0.75 บาท
SCC มูลค่าการซื้อขาย 1,703.45 ล้านบาท ปิดที่ 381.00 บาท เพิ่มขึ้น 2.00 บาท